LidanRubinov/Halacha-QA huggingface dataset:
שאלה: טלוויזיה בשבת - מה הבעיה?: גלעד שטראוס, לעניות דעתי, מותר להשתמש באור שנדלק ע"י שעון שבת או שהיה דלוק מערב שבת. אך בניגוד לכך אסור לראות טלוויזיה בשבת שנדלקה לפני כניסת שבת או נדלקה ע"י שעון שבת. האם זה נכון? האם יש הבדל בין טלוויזיה רגילה (תכניות בערוץ 2 וכו ) לבין טלוויזיה שרואים בה רק קלטת מסוימת שהאדם מפעיל (והיא לא מטריחה אנשים מבחוץ בחילול שבת). אודה מאד לתשובתך.
תשובה: יש אפשרויות רבות להנאה ממכשירים אלקטרונים בשבת: בכך שהם נשארים פועלים מיום שישי או שמפעילים אותם בעזרת שעון שבת. אפשר להשתמש במכשירים שמחוברים לתחנות נכריות ואפשר להשתמש במכשירים שבכלל לא מחוברים לתחנה כמו צפיה בסרטים או האזנה למוזיקה מדיסקים ומאגרים אחרים. הנושאים הללו נדונו בהרחבה ודעת כל הפוסקים היא לשלול ולאסור הכל מטעם של  עובדין דחול  זה עקרון הלכתי שמגמתו לשמור על אוירת השבת גם כאשר אין סיבה טכנית לאסור את המעשה. אמנם העקרון נשמע מוזר ושולי אבל כאשר חושבים מתוך אחריות לאומית מבינים שגם אם חלק יפעילו מחשב עם ניגונים של זמירות שבת - אחרים יראו סרטי עלילה או משחקי כדורגל. הפנאי של השבת הוא מאוד רגיש וצריך זהירות עצומה כדי שלא יגיע למקומות מזיקים.
שאלה: שם לבן בכור: לרגל הולדת בננו הבכור אנו רוצים להתיעץ בבחירת שם ראשון לילד. אנו מעונינים להוסיף לילד שם שני, יעקב על שם אביו של בעלי אשר נפטר בטרם עת. נודה לך אם תיעץ לנו על שם ראשון בעל משמעות חיובית אשר תתאים גם לשם השני, כאמור יעקב. הנה חלק מהשמות שעליהם חשבנו: אורי, אור, אריאל, איתי, אדם, מאור, עומרי, רוי.
תשובה: בס ד אני חייב להודות שאני לא מבין גדול בשמות. אולי עדיף לשאול את הרב שמואל אליהו בנושא. על כל פנים, לדעתי כל שם שרשום התנ ך ואינו שם של דמות שלילית הנו שם טוב. על כן השמות היחידים שהייתי נמנע מכם מהרשימה שלעיל הם עומרי ורוי.
שאלה: הידור בכשרויות: אנחנו מתלבטים האם יש עניין לקנות עוף מהרשימה שפירסמתם בהכשרים שאינם בפיקוח הרבנות, או שניתן לסמוך ללא חשש על רבנות מהדרין. כמו כן לגבי בשר חלק המיובא מחו"ל, האם יש צורך בבד"ץ נוסף על ההשגחה מקומית ושל הרבנות הראשית. נודה לכם על תשובה בהקדם. ויישר כוחכם.
תשובה: זו שאלה מאד אישית מורכבת משני חלקים. 1. הכרה עצמית ברורה, כלומר האם מתאים ושייך לכם (לא רק לבעל בלבד או לאישה בלבד כי פעמים שהנפש של שניהם אינה מתאומת בנושא של חומרות) ולשאר המשפחה 2. הכרה טובה של מצב הכשרות בשטח. וזה כדי לדעת היכן נכון להקפיד יותר, כי יש גם נושא כשרות שאין שום סיבה להקפיד בהם על מהדרין או בד"צים.
שאלה: הורים חילונים: התחלתי להתחזק לפני כמה חודשים, ההורים שלי מרשים לי ללכת לבית הכנסת רק בחגים והם אומרים לי "רק אל תהפוך לדתי". אני מקפיד על כיבוד הורים כמה שאפשר אבל ההורים שלי מתנגדים להתחזקות שלי ואני שומר שבת בסתר. חג הסוכות מתקרב ואני לא יכול לבנות סוכה, המשפחה שלי לא בונה סוכה ואני לא יכול לבנות לבד. השכנועים לא ממש עוזרים ואני חושב שלהורים שלי יש דעות קדומות על שומרי מצוות והם מפחדים שאני יתרחק מהם. תמיד הייתי קרוב להורים שלי ואני אוהב אותם, מה אני יכול לעשות?
תשובה: להתחזק בדרך נכונה, לעשות את רצון ד  זה לא להתרחק מההורים אלא לאהוב אותם בכל הלב. יחד עם זאת אתה צריך להיות אמיתי ושלם עם עצמך. כל זה צריך להתברר בשיחות ארוכות עם ההורים שלך. לא צריך לריב עם ההורים חס וחלילה, גם לא לדרוש אלא להסביר ולהפציר. אל תתעיף ואל תחדל. כל שבוע תעלה את הדברים הללו מחדש תסביר להם שזה אתה, זה חשוב לך וזה האושר שלך. יחד עם זאת תסביר להם ותראה להם שאתה אוהב אותם מאוד, אתה קרוב אליהם והם מאוד חשובים ויקרים לך. אתה לא צריך להתעקש על סכות השנה, תתאזר בסבלנות, כל החיים לפניך. תתחיל לדבר אתם על שבת ועל כשרות ולהביא אותם להבין אותך לאט לאט ולהתחשב בך. אל תדרוש ואל תעשה מהפכות בבית אלא שינויים קטנים והדרגתיים. אל תדרוש מהם לשנות את החיים שלהם אלא רק להתחשב בך. שיהיו לכך כלים כשרים, שאתה תוכל לשים פלטה לשבת וכד. הכל עם הרבה התחשבות והמון אהבה. אל תסתיר מהם דברים זו לא שיטה. אבל אל תדרוש מהם דברים גם זו לא שיטה. צריך להגיע להבנות ולהתקדם לאט לאט. כך שומרים גם על האמונה בד  וגם על האהבה במשפחה.
שאלה: איחולים נכונים בימים הנוראים: ראשית אני מודה לכם על האתר, מקסים בעיניי. שנית ברצוני לשאול, ברוח התקופה אנו נוהגים לברך איש את רעהו בברכת שנה טובה וכן בברכת. גמר חתימה טובה או חתימה טובה? מתי נהוג לברך ומה מה? רבים נוטים לומר דברים לא בדוקים ועפ"י הגיון, אשמח אם תפתרו לי סוגיה זו. בברכת רוני
תשובה: שנה טובה    ברכה שלא קשורה למשהו מסוים במסורת, מתאימה לכל התקופה.  לשנה טובה תכתב ותחתם, לאלתר, לחיים טובים ול     כך מברכים בליל חג ראשון(!) של ראש השנה. בכך מבטאים בטחון שהמתברך הוא צדיק שנחתם מיד לטובה.  גמר חתימה טובה  או  גמר טוב    בכל עשרת ימי תשובה וביום כיפור מפני שביום כיפור נחתם גזר הדין.  פתקא טבה    בהושענא רבה, מפני שלפי המקובלים זהו החתימה הסופית (לכן גם נעשה הלימוד בליל הושענא רבה). ותתברך בכל הברכות כולן!!!
שאלה: הפסק טהרה: אנחנו ספרדים. עשיי הפסק טהרה ביום הרביעי למחזור. האם זה תקין או שלא ניתן לעשות הפסק טהרה ביום הרביעי אלא רק החל מהחמישי? (קיבלתי ביום ראשון בערב ועשיתי הפסק ביום חמישי)
תשובה: גם בין הספרדים יש דעות שונות של הנוהגות לפי הרב אליהו ושל הנוהגות לפי הרב עובדיה. הדברים ארוכים ומורכבים - עייני בקישורים להלן שמסבירים היטב את כל האפשרויות. אני ממליץ להעזר ביעוץ הטלפוני של נשמת
שאלה: חופה: הרב, שנה טובה. אני מתחתנת ב"ה בעוד מספר חודשים. תוך כדי ארגונים מצאתי שיר שנורא נורא התחברתי אליו שנקרא "מודה אני" והייתי רוצה שיתנגן בכניסתי לחופה, העניין שאת הביצוע מבצעת אישה (והומר לגוף נקבה) ולכן רציתי לדעת אם זה מתאים מותר להשמיע אותו בחופה. שי מילות השיר: מילים ולחן: מאיר אריאל מודה אני לפניך ולך על כל החסד והאמת והטובה והרעה והטובה שעשית עמדי ועם ביתי ועם קרובי וידידי ועם בני עמי ועם ארצי, ועם כל העולם והאדם אשר בראת. בלאט, חרש חרש אט אט, טופפות עתידות עתידות לקראתנו, ואת מחייכת אלי מתוך השינה. יהיה לנו טוב, טוב מטוב, טוב מאוד, זה מתחיל כבר בבוקר בבוקר את צוחקת אלי מתוך מתוך השינה.
תשובה: בענין שמיעת קול של זמרת באמצעות מכשיר אלקטרוני יש מחלוקת. לכן אם יש מוזמנים שמקפידים בקיום מצוות - זה עלול לפגוע בהם. אם רוב רובו של הקהל חילוני - אפשר לסמוך על הדעות המקילות. עייני בשעור של הרב אליעזר מלמד מצד תכן השיר קשה לי לחוות דעה.
שאלה: נרות שכבו בימים נוראים: בראש השנה שמתי לב שחלק מנרות החג שהדלקנו כבו לאחר זמן קצר, וגם בשבת שובה אחד הנרות שהדלקנו כבה מוקדם. חשבתי שאולי זה מקרה, אך לאחר שביום כיפור אחד הנרות לא דלק עד סופו התחלתי לחשוש שאולי הקב"ה מרמז לי למשפחתי ח"ו משהו לגבי השנה שגזר עלינו.כי לפי מה ששמעתי נר שנכבה טרם זמנו זה לא סימן טוב. אשמח לתשובה האם יש סיבה לחששותי, ומה עלי לעשות.
תשובה: בס ד כל דבר בחיים שלא מצליח הוא סובה טובה לעשות תשובה. מאידך, אני לא מאמין שנר שנכבה הוא סימן ברור לאסון המתקרב או שניתן לומר שאסון מסוים קרה וסימנו הוא נר שנכבה. אני מציע פעולה משלבת, מחד לעשות תשובה ולנסות לקבל על הבית קבלה מסוימת- אולי לימוד משפחתי משותף או דבר מה בסגנון. בנוסף אני מציע לבדוק האם המזגן מכוון על הנרות או שהחלון פתוח?
שאלה: האם עליי להכריח את בעלי לצום?: אני באה מבית מסורתי ובעלי אתאיסט מוחלט יש לנו ילד בן שנתיים. מילדות, בעלי צם כל שנה, בשנים האחרונות הוא לא מבין למה צמים, אומר שזה כבר לא "מודרני" וטוען ש"הוא צם בשבילי". בשנה שעברה, זו היתה השנה הראשונה עם ילד, באמצע הצום הוא הלך לישון, כשאמרתי שיישאר איתי כי קשה לי הוא אמר: "אני אשאר עם הילד, לכי לישון, אבל אני פותח את הצום" מאוד כעסתי אבל שלחתי אותו לישון ונשארתי עם הילד. השנה, מראש ידעתי שהילד באחריותי הבלעדית ולכן לא כעסתי אך הוא מיום שישי חיפש סיבות לריב איתי, לא הסכים לעשות דברים שגם ביום יום הוא עושה, כמו להאכיל את הילד, או להחליף לו וזה עוד לפני תחילת הצום. אח"כ הלך כמובן לישון והשאיר אותי עם ההכנות ועם הילד והתעורר בסמוך לתחילתו. ביום הצום הוא התעורר בשעה 14:15 (כשהילד התעורר ב9 בבוקר) ושכב בסלון, אמר שמאוד קשה לו, שהוא רעב, צמא, חלש. בערב נכנס שוב "לנוח" בחדרו ובסוף לצאת הצום יצא איתי מהבית לעבר בית הכנסת. כשחזרנו הביתה הוא ממש התהפך והפך מאוד עצבני, דיבר בטלפון עם הוריו וכשניתק היה עוד יותר עצבני (יש לציין כי הם לא צמים וכועסים שהוא כן צם). בצאת הצום נכנס לישון, לא עזר עם הילד בטענה שהוא "לא מרגיש טוב" וכך הסתיים לו יום כיפור. אני שואלת, מה אני צריכה את זה? כל הצום הייתי עצבנית, לא הספקתי לאכול ארוחה מפסקת כמו שצריך, הוא לא הראה אפילו נכונות לעזור לפני, עשה פשוט דווקא להעניש אותי וגם אחרי זה לא נגמר. שאלתי היא, האם אני צריכה להכריח אותו לצום? האם הוא צם בשביל עצמו או גם בעבור הילד?
תשובה: השאלה העדינה והרגישה שאת שואלת קשורה בכלל במערך הזוגי, ואינה קשורה להלכה. ההכרעה האם לצום או לא לצום היא שאלה שלו. לא שלך. לא הסברת בשאלה מפני מה אתה סבורה כי אם הוא יצום   זה יהיה משהו שאת רוצה בו. בשל כך, לא ברור מתוך השאלה למה את צריכה לשלם מחירים כל כך כבדים על העובדה שהוא צם. לצום יש משמעות אם הוא נעשה מבחירה של אדם. רבים בעם ישראל צמים מבחירה, גם אם אינם עושים זאת בבית כנסת ולא בקשר מובהק עם קיום מצוות, אולם הם חשים כי הם רוצים להיות חלק ממסורת ישראל, ומהיום המיוחד הזה. אז יש משמעות לצום. אולם צום שנעשה רק בשל מריבות בין בני זוג, וגורם לכך שבן זוג אחד מעניש את השני על כך שהוא כופה אותו לצום   יש צורך לברר מה הטעם בו, ואת לא הסברת טוב מספיק למה בכלל נראה לך שאת צריכה לסבול כדי שהוא יצום. האם הדברים פותחים לך פתח? וחג שמח
שאלה: דיני אבל בחול המועד: אני בשנת אבל. האם בחול המועד נוהגים אבלות. לא להיות בהופעות שירים וכו או שהחג מבטל את האבל
תשובה: לך אין שום אבלות בחול המועד תזכה לשנים רבות דוד לוי 098987548
שאלה: תעמולת מלחמת יום כיפור: מדוע אני לא רואה אמירה ברורה של הרבנים.אנו האמונים על תורה השלמה תורת א"י חייבים לדעתי לצאת נגד ולהיות המגדל-אור של המיואשים והמפוחדים אלו הדברים שכתבתי אני הק אל תעבירו לנו את השריטה!!! אני מזועזע מהתקשורת כל הזמן אני רואה איך מורידים את המורל.איך פוגעים במוטיבציה מילים כמו מחדל.יאוש.פחד שגורים בפיהם השכם והערב. כבר חודש יש תוכניות בטלויזיה מאוד מאוד לא אוביקטיביות. כלכך לא אוביקטיביות שבפירוש כמה לוחמים מצוטטים שהם רוצים ולא מלחמה כי הם הבינו הרבה דברים בלחימה הזו. ואני לא מצליח להבין.אם אתם צריכים פסיכולוג או כדור? אז תיקחו אבל אל תפחידו אותנו ואל תעבירו לנו את השריטה הזו. לוחם צריך להיות גיבור ולהעביר מסר של גבורה ואומץ ונחישות ולהעלות את המורל. אנחנו אסירי לאלו שנפלו ואלו שלחמו וציוו לנו את החיים. אבל לא יתכן שהתקשורת תפחיד אותנו.מאז ומעולם שעם ישראל יצא למלחמה הכהן היה נותן מוטיבציה ומלמד את צדקת הדרך ומי שפחד היה חוזר לביתו "מי האיש הירא ורך הלבב ילך וישב לביתו ולא ימס את לבב אחיו כלבבו" יש כאן דור חדש דור שמאמין בצדקת דרכו ולא פוחד ולא ביאוש הוא עם אמונה גדולה שעם ישראל הגיע לארץ ישראל וישאר כאן לעד!!! בין אם השכנים מקבלים זאת ובין אם לאו. היינו בסיפור הזה כבר אל תעבירו לנו את השריטה הזו ה"דור של המדבר צריך למות "כדי שדור חדש יכנס לארץ ישראל??. לא סתם אסור לצלם חיילים בוכים. הסיבה נעוצה בפסוק הנ"ל. מה קרה לנו?? אוי ואוי לנו מה לדעתכם אויבנו עושים שהם רואים,שומעים וקולטים את הלך הדברים. עושים מעוצמה מאחריות ואינטרסים ולא מפחד. אם זה מפחד אז.הם (ח"ו) ניצחו. עכשיו תורם של הרבנים הנכבדים
תשובה: בס ד א. כל הכבוד לך ב. מלחמת יום כיפור היא מלחמה קשה מאוד עבור רבים וטובים- אמנם התוצאה הסופית היתה טובה אך הדרך אינה פשוטה- כבר אמרו האמוראים על הגאולה יתי ולא אחמיני. יגיע ואל אראה בו. אי אפשר להאשים את העם במה שהאמוראים עצמם חוו. המשך במעשייך ותראה בהם ברכה.
שאלה: סוכה כשרה: יש לנו במרפסת גזיבו (אפיריון סוכה פתוחה עם גג משולש שהגג מכוסה בבד). רצינו לבנות סוכה שהייתה לנו משנה שעברה לפני שהיה לנו את הגזיבו ושניהם יחד לא נכנסים במרפסת. השאלה האם אפשר לעשות מהגזיבו סוכה גם שיש מעליו ברזלים בצורת משולש? ומה בקשר לסכך? וכרגע הכנסנו את הגזיבו בתוך הסוכה כך שבתוך הסוכה יש עוד 4 עמודים נוספים מחוץ לסוכה האם אפשרי?
תשובה: לך אינני יכול לענות בלי לראות את הדברים בעינים. אם אתם גרים סמוך למקומות בהם אני נמצא - אשמח לבוא לראות. אם לא - תבקשו מרב במקום מגוריכם. חג שמח דוד לוי 098987548
שאלה: סוכה: אני גר בקומה 1 וחלק המרפסת הוא מתחת לכיפת השמיים. אני בונה סוכה (נחלים - 2 מטר על מטר ) במרפסת בצד המגולה. אבל חלק מהסוכה נמצא מתחת למרפסת של השכן מקומה 2. לפחות חצי מאורך הסוכה נמצא בחלק שבו רואים את השמיים. אני ואבי היקר ובני יושבים בצד של הסוכה מתחת לכיפת השמיים. הנשים מטעמי נוחות יושבות מחוץ לסוכה. האם סוכה זו פסולה? תזכה למצוות.
תשובה: לך אינני יכול לענות בלי לראות את הדברים בעינים. אם אתם גרים סמוך למקומות בהם אני נמצא - אשמח לבוא לראות. אם לא - תבקשו מרב במקום מגוריכם. חג שמח דוד לוי 098987548
שאלה: יציאת מצריים: איפה אנחנו יכולים לראות בתנ"ך, מקומות בהם הגויים מזכירים את מעשה יציאת מצריים?
תשובה: לא הבנתי את השאלה. ראו לדוגמה ביהושע פרק ב את דברי רחב - האם לכך הכוונה?
שאלה: כלים חד פעמיים: האם מותר להשתמש בתבנית אפיה מפלסטיק חד פעמית (מיועדת לאפיה עד 180 מעלות) תוצרת כפר קרע? עדנה
תשובה: איני מוצא שום מניעה. אין שימוש בחומרים לא כשרים בייצור זה.
שאלה: התעשייה הנוראית של בעלי החיין: בתעשיית המזון מבעלי חיים (אני מדברת על חלב וביצים) כולאים, מחשמלים,כולאים תרנגולות בכלוב צר ביותר, גורמים למחלות קשות, מפרידים צאצאים מאימותיהם והורגים בעלי חיים רבים שלא מועילים כלכלית ( למשל כל יום גורסים למוות או זורקים בפח אשפה 15000 (!!!!) אפרוחים זכרים כי אין מה לעשות איתם), איך זה ייתכן שעידוד מעשים כאלה מותרים ע"פ ההשגחה של הרבנות? איך ניתנת כשרות לביצוע מעשים כאלה? אמנם אין כשרות לביצים למיטב ידיעתי אבל איך זה ייתכן שלא יוצא איסור גורף?? איך זה שבשאר המצוות אנשים מחמירים ומוסיפים אפילו על איסורי התורה כדי לא לחטוא אבל בצער בעלי חיים שהוא איסור בפני עצמו אנשים מזלזלים! אני אישית כשנודעו לי הדברים החלטתי להפסיק לצרוך ביצים וחלב (גם בשר, אבל זה לא הנושא כאן.) אבל אני פשוט לא מצליחה להבין את זה וזה רק גורם לי כדתיה לזלזל מאוד בכל הרבנות והדתיים היום. שהרי קיים איסור לצער כל בעל חי (ובלי קשר לאיסור, הרי זה מצער יצורים חיים מסכנים בלי שבחרו בכך)
תשובה: יישר כוח על הרגישות ועל האחריות. הנושא סבוך ולא קל. אשמח אם תקראי את המאמרים הבאים, ואם תרצי - אנא שובי, ונדון בכך עוד ועוד: וחג שמח
שאלה: גויי הארץ: רציתי לדעת היכן מצינו שגויי הארץ הזכירו את מעשי ה במצרים?
תשובה: למשל, יהושע פרק ב בדברי רחב.
שאלה: חלום כיפור: חלמתי בצהרי כיפור י תשריי, השנה שחבר טוב של גבר שהכירו (לי בשמיני עצרת בארוחת שבת לפני שנים בבית של החבר שהתקשר בחלום להזמין אותי) התקשר אלי והזמין אותי לבית שלהם לארוחה ביום שבת בסוכות הקרוב לא בערב סוכות ראשון אלא בשבת מיד אחרי. כלומר בט"ז בתשרי ואני אומרת לחבר שלו אבל אני רוצה לראות את הבנות שלו (הגבר גרוש עם שתי בנות שהספקתי להכיר במהלך השלוש שנים האלו ומאוד נקשרנו והיה דרבון מלא מצד האב שיהיו איתי. ביני לבין האבא לא היו מפגשים למרות שאמר לי כי רק העובדה שאני בוגרת ממנו בשש שנים מפריע לו. יודגש כי אני חוזרת בתשובה והוא רב.) החבר שלו ענה לי ואמר אל תדאגי את תראי אותן בחול המועד סוכות 2. בחלום לא נאמר שגם הגבר הזה יהיה אלא זה ברור לי. מה פירוש החלום
תשובה: אקדים בכך שאינני פותר חלומות. ואינני חושב שבימינו יש מישהו שיכול להתחייב שיש לו פתרונות ראויים לחלומות. חשוב לדעת שיחס היהדות לחלומות מורכב. מצד אחד כתוב בגמרא במסכת ברכות ש"אין חלום בלא דברים בטלים". ומצד שני כתוב שחלום הוא "אחד מששים בנבואה". בין שני הקטבים הללו אנו צועדים כל הזמן ביחס שלנו לחלומות. את יכולה להתעלם מהחלום ולתת לחיים להמשיך כרגיל ואת יכולה לפרש אותו לכיוונים שאת בוחרת. העיקר צריך לדעת שאנו נצטווינו על "תמים תהיה עם ה  אלוקיך" ולא לדרוש במה שנסתר מאיתנו. אם את מצליחה להתעלם מהחלום, זה רעיון טוב כדי להצליח להתמודד כראוי. שנה טובה, והצלחה בכל מעשה ידייך, הלל.
שאלה: יובל לבת: אנחנו מתלבטים בשם לתינוקת בע"ה שתיוולד. לאבא של בעלי קראו אילן ואנחנו רוצים לחבר את השם של התינוקת לשמו. אנחנו מתלבטים בין יובל (בספר ירמיהו רשום : והיה אדם כעץ שתול על מים ועל יובל יתן שורשיו.) לבין יערה (הרבה עצים ואילנות.). האם השם יובל (כמי שקרוי יובל) לבת יכול להתאים? האם ישנה בעיה עם כך שזה שם לבן ולבת? האם ישנה משמעות נוספת לשם יובל? האם ישנם משמעויות נוספות ליערה? גמר חתימה טובה!
תשובה: שני השמות יפים מאוד (להזכיר שלי עצמי קוראים יובל. ואתם יכולים לבחור בכל אחד מהם, לפי אהבתכם. השם "יובל" התקבל הן כשם של בן והן כשם של בת (כמו "יונה" ועוד הרבה). משמעות השם יערה - ברורה. יובל היה "אבי כל תופש כנור ועוגב", ורואים בו את זה שהביא את המוזיקה לעולם.
שאלה: נישואים ללא חיי אישות: לר הלל שאלה מעט לא שיגרתית. אני נשואי מעל 8 שנים ויש לנו 3 ילדים קטנים וב"ה נפלאים. העניין הוא שלפני כ4 שנים לאחר הלידה השניה של אישתי החלטנו במשותף (היא ביקשה ואני הסכמתי) לעשות הפסקה בלידות אבל ללא אמצאי מניעה, (היא מאוד מפחדת מהורמונים שעלולים לגרום להשלכות קשות על הגוף ואף למחלות קשות ל"ע), כלומר במחילה הדדית על חיי אישות מלאים. לפני כשנתיים רצינו ילד נוסף כך שחזרנו למס פעמים. אולם מאז הלידה האחרונה היחסים ביננו מאוד התקררו והיא מרגישה מאוד פגועה בכל הזמן עד כדי שהיא רוצה גירושין ואני לטובת שלמות הבית שכנעתי אותה שלא לעשות צעדים כאלה, כלומר אין על מה לדבר בזמן הקרוב. נראה שההתרחקות אינה מפריעה לה ובטח לא כמו שלי היא מפריעה. אני לא רוצה לפרק את הבית, אני אוהב את אשתי ומאמין שעוד יהיה ר, ושלא לדבר על הנזק שיגרם לילדים ממהלך כזה. שאלתי היא, מה עושים עם היצר? אין לאן לברוח. אני מתפלל המון על בית ועל שהיצר יחלש, אין לי מקום טוב לתעל אותו ואין לי איך להקפיא אותו. וגם לדבר איתה שנחזור לחיי אישות לא בא בחשבון. מחכה לעצתך. בשורות טובות וחג שמח. ו מראש
תשובה: שאלתך מאוד חשובה ומשמעותית. חושבני שכדאי לענות על שאלתך צריך פרטים נוספים ללבן. צריך לחשוב איך לחזור ליצור בית ויחסי אישות תקינים. כמעט כל אדם רוצה קשר זוגי בריא ותקין, ואם אשתך משדרת שהיא אינה רוצה קשר כזה כנראה שהיא באמת פגועה. חשוב ללבן את הדברים בפגישה רצינית. ועדיף ששניכם תהיו נוכחים בה. לגבי התמודדות עם יצר הרע, ישנם דרכים רבות כיצד להתמודד, אך חושבני שזה לא עיקר העניין. כעת יותר חשוב כיצד מחזירים את הקשר הטוב ביניכם לטובתכם ולטובת הילדים. וזה חייב להעשות בפגישה רצינית. מתוך תפילה שה  יזכה אתכם ב שנה טובה, הלל
שאלה: חרק במיקרו: הרב, אחרי שכבר חיממתי אוכל במיקרוגל (במכסה פלסטיק עם מספר חורים קטנים), פתחתי את המיקרוגל וראיתי בתוכו שני חרקים מעופפים קטנטנים מתים. סביר שהם שם כבר זמן מה. שתי שאלות, האם אוכל מותר או אסור? האם המיקרוגל צריך הכשרה?
תשובה: לא ציינת האם החרקים היו באוכל או סתם בתוך המיקרוגל. בכל מקרה מותר לאכול את האוכל לאחר הוצאת החרקים והתבוננות כללית באוכל. אין צורך להכשיר את המיקרוגל כיוון שחרקים אינם נותנים טעם.
שאלה: כשרות: קומקום חשמלי מנירוסטה, שהוכנס לתוכו נקניקייה לחימום במים החמים. וכעת רוצים לשוב ולהרתיח בו מים להכנת קפה ושאר שימושים. כיצד יש להכשיר את הקומקום?
תשובה: יש למלא אותו עד הסוף ולהרתיח. לאחר מכן לשפוך את המים ולהכניס מים קרים מיד.
שאלה: אתרוג פסול: האתרוג שלי נפל בחג ונשרט. האם הוא עדיין כשר?
תשובה: שריטה יכולה להיות בעיתית מדין "חסר". אם ביום הראשון נחסר משהו מגוף האתרוג, האתרוג נפסל. לעומת זאת, בשאר ימי החג מותר לכתחילה לברך על אתרוג "חסר". במידה ולא נחסר מגוף האתרוג אלא רק יצא ממנו מיץ, האתרוג כשר.
שאלה: לשתות מחוץ לסוכה: האם זה נכון שאסור אפילו לשתות מים מחוץ לסוכה?
תשובה: מותר לשתות מים מחוץ לסוכה, והשו"ע הביא את דעת הרמב"ם, שכתב: "ומי שיחמיר על עצמו ולא ישתה חוץ לסוכה אפילו מים, הרי זה משובח". חג שמח
שאלה: שאלת חלום: חלמתי בצהרי כיפור י תשריי, השנה שחבר טוב של גבר שהכירו (לי בשמיני עצרת בארוחת שבת לפני שנים בבית של החבר שהתקשר בחלום להזמין אותי) התקשר אלי והזמין אותי לבית שלהם לארוחה ביום שבת בסוכות הקרוב לא בערב סוכות ראשון אלא בשבת מיד אחרי. כלומר בט"ז בתשרי ואני אומרת לחבר שלו אבל אני רוצה לראות את הבנות שלו (הגבר גרוש עם שתי בנות שהספקתי להכיר במהלך השלוש שנים האלו ומאוד נקשרנו והיה דרבון מלא מצד האב שיהיו איתי. ביני לבין האבא לא היו מפגשים למרות שאמר לי כי רק העובדה שאני בוגרת ממנו בשש שנים מפריע לו. יודגש כי אני חוזרת בתשובה והוא רב.) החבר שלו ענה לי ואמר אל תדאגי את תראי אותן בחול המועד סוכות 2. בחלום לא נאמר שגם הגבר הזה יהיה אלא זה ברור לי. מה פירוש החלום
תשובה: הלוואי וידעתי. נסי לפתור את החלום באינטואיציה שלך. האם את יכול לשחזר מה הרגשת בחלום עצמו? אלו תובנות על עצמך התבררו לך בחלום עצמו? זו כנראה המשמעות הקרובה ביותר לאמת של פשר החלום. וחג שמח
שאלה: משבר בנישואים: אשתי ואני נשואים שלוש שנים ולאחרונה עוברים משבר נישואים חריף. אני מאוד רוצה בית אבל אשתי שבויה בלחצים אדירים מצד משפחתה ובעיקר מצד אמה אשר מאימת עליה כי היא לא תכיר בה יותר אם נפעל ל בית (בן היתר בגלל שבשעת כעס קיללתי אותם ואשתי סיפרה להם על כך). לצערי אישתי מושפעת מאוד ממשפחתה ולא מאפשרת הליכה ל בית. אני מחזיק בעמדה שהמשבר נוצר מכיוון שלא השקענו בחי הנישואים והוא אף החריף בעקבות עמדותיהם הכוחניות של משפחתה. בעצת עורך דין אשתי הגישה תביעה למזונות זמנים (יצאתי מהבית מכיוון שהכעסים והוויכוחים התחילו לחלחל לילדים.) דבר שיביא לצערי להליך של גירושים. מה ניתן לעשות????
תשובה: כל כך הייתי רוצה לעזור לכם. צריך לשם כך כישורים מיוחדים. גישור ופיוס בין בני זוג הנמצאים במשבר קשה - הוא אומנות מיוחדת. לא לכל אחד יש את זה. אני יכול להציע כעזרה ראשונה שתחפש את הדרכים לחזר מחדש אחר אשתך. לא לעסוק בשאלה מי אשם ומי אחראי, ולא לעסוק בשאלה של העבר, אלא להציע לה בכנות וביושר לנסות לבנות מחדש. אולי על ידי מתווך. אולם כל זה הוא עזרה ראשונה בלבד. אם תצליחו ללכת ביחד ליועץ לענייני משפחה, ולבנות ביחד איתו את הקשרים ביניכם - זו דרך המלך שצריך לנסות אותה. האם אתה יכול ללכת בדרך זו?
שאלה: כיפור-דחוף: רציתי לשאול האם יש חובה לצחצח שיניים לפני כיפור? לצערי שכחתי. לא זכור לי על שאריות שנשארו וגם אם כן הוצאתי ולא בלעתי. האם הכל ר?
תשובה: אין צורך. אייל משה
שאלה: שמירת עיניים: לרב,אני נערה בת 17 והנני רוצה לשאול שאלה: אתמול היה יום כיפור ומאוד השתדלתי לנצל את הזמן לתפילות ומעשים טובים,ותשובה! אך לצערי לא עבר זמן רב ויום אחרי חטאתי בסרטונים לא צנועים ולא יכלתי למנוע את זה,כל פעם שזה קורה אני מתחילה לבכות ולא מבינה איך אני נופלת ברשת כל הזמן! ולמה זה קורה לי,הרי לבנים זה יותר קשה. מה הרב מציע לעשות?
תשובה: יישר כח על תפילותיך ביום הכיפורים! מי ייתן ונזכה כולנו לתפילות, מעשים טובים ותשובה. ב"ה הקב"ה ברא אותך בריאה, עם גוף מתפתח ומערכת פיזיולוגית אשר יום אחד תאפשר לך להביא ילדים ואור לעולם. אמנם יש הבדלים רבים בין גברים לנשים אך באופן בסיסי המשיכה המינית קיימת באותה מידה אצל שני המינים ולכן גם אצלך באופן טבעי קיים יצר מין - וטוב שכך. לצערנו ברשת יש פיתויים רבים ולפיכך אנו נחשפים לתכנים שאיננו רוצים בהם. העצה הראשונה היא להאמין בכח התשובה. ייתכן וזו לא תהיה הפעם האחרונה שתחשפי לתכנים שאינך רוצה בהם אך עליך לא להתייאש. המשיכי להאמין ביכולת שלך לחיות חיים של טוהר וקדושה - ובע"ה תזכי לכך. שנית, פעמים רבות דווקא הקדשת אנרגיות רבות להיאבק  ביצר הרע  גורמת לנו להכניס גול עצמי ולהיכשל שוב שוב. לכן, העצה החשובה ביותר היא לא להתמקד ב סור מרע  אלא להתמקד ב ועשה טוב. לאמור, המשיכי לעשות מעשים טובים, הרבי בתפילה ובמחשבות טוב. שלבי את מעשיך הטובים עם אמונה ביכולתך לתקן ובסופו של דבר כוחות החיים שלך יופיעו אור גדול בעולם. חג שמח, אביאל
שאלה: כללי: לך כבוד הרב ברצוני לשאול אותך שאלה והיא הנני מודעת לעצם הכוח הטמון במילה כמו שנאמר שהחיים והמוות ביד הלשון עם זאת לפעמים תוך כדי כעס נאמרות לי מילים די קשות מקרה שקרה לי לאחרונה הוא שהיטחתי באחראית שלי בעבודה מילים לא נעימות תוך כדי כעס,תוך זמן סביר התנצלתי ואמרתי לה שזה נאמר בעידנא דריתחא והיא לא הבינה אותי כל כך אמנם לא פוטרתי אבל הירגשתי שהיא עדייין פגועה ולא מבינה. שאלתי היא מה עושים? הרי דברים שנאמרים בעידדנא דריתחא הם דברים שנאמרים שלא ביישוב הדעת וללא כוונה או מחשבה תחילה אז איך אנשים לא מבינים זאת ועדיין לוקחים את מה שנאמר בשעת כעס באופן קשה?
תשובה: אקדים ואומר שיש להעריך את הפתיחות שלך והרצון שלך להשתפר ולהתקדם בחיים. את שואלת שאלה חשובה שהרבה אנשים נופלים בה. בתוך שאלתך טמונות שתי שאלות: א. למה אנשים נפגעים מאמירות שנאמרו בחוסר שליטה? ב. כיצד מבקשים סליחה מאדם שנפגע? לגבי השאלה הראשונה, נראה לענ"ד שהסיבה שאנשים נפגעים היא משום שאדם לא לגמרי מחוץ לשליטה. אמנם ח אומרים שכל הכועס כל מיני גיהנום שולטין בו, וכן אומרים שכל הכועס כאילו עובד עבודה זרה. ופירושו של דבר שהוא מאבד את השליטה שלו על עצמו, אך אין כאן איבוד מוחלט של השליטה. אסביר את עצמי בדוגמה, אם תוך כדי שינה היית אומרת למישהי מילים לא יפות, היא לא הייתה נעלבת משום שהיא יודעת שלא הייתה לך כלל שליטה על מעשייך, כיוון שישנת באותה העת. אך מכיוון שהיא יודעת שהיית ערנית (אפילו שכעסת)יש לך שליטה מסוימת על עצמך. עובדה שלא הוצאת מילים יותר קשות, עובדה שלא זרקת עליה כיסאות וכול. ולכן הסיבה שאנשים נפגעים היא מובנת, וקשה להם לקבל את הטענה שהיית בחוסר שליטה מוחלטת. ומעבר לכך, ייתכן שמפריע לה שהגעת לכזה מצב של חוסר שליטה. עצם זה שהגעת למצב שאת לא שולטת במילים שאת אומרת לה זה כבר פוגע. לגבי השאלה השנייה, מה עושים כשאדם נפגע. יש כאן שני רבדים: א. כיצד מונעים זאת בעתיד. ב. כיצד מבקשים סליחה. לגבי השאלה כיצד מונעים זאת בעתיד, חשוב לעבוד על המידות שלנו. אולי ללמוד ספרי מוסר (מסילת ישרים, ארחות צדיקים, שערי תשובה וכדומה). לשמוע שיעורים על מידת הכעס, להתבונן עם עצמך למה את כועסת וכיצד תוכלי להימנע מכך. וכן להתייעץ עם אנשים כיצד לעבוד על עצמי. לגבי השאלה כיצד מסבירים זאת לאחרים. רוב העולם מוחל כשפוגעים בו רק אם באמת הוא חש שהפוגע מתנצל מכל הלב. אם היא תחוש שאת באמת מתנצלת על מה שעשית, ושלא תחזרי בחיים לכזאת התנהגות יש סיכוי גדול שהיא תמחל לך בלב שלם. אנסה להציע לך רעיון, אולי תקני לאותה אישה מתנה יפה, ובה תכתבי לה מכתב כמה את מעריכה ואוהבת אותה. ובתוך המכתב תתנצלי על המילים שאמרת בשעת כעס. ותבקשי שתדון אותך לכף זכות, ושאת מקווה שעוד בחיים זה לא יקרה לך. ייתכן מאוד שזה ירגיע את ליבה. אשמח לדעת אם עשית כעצתי, ואיך התקדמו הדברים. רבה הלל מרצבך
שאלה: גויי הארץ: רציתי לדעת האם יש מקום בתנ"ך בו הגויים מזכירים את נסי יציאת מצרים ואיפה?
תשובה: שמואל א פרק ד, ז-ח ויראו הפלשתים כי אמרו בא אלהים אל המחנה ויאמרו אוי לנו כי לא היתה כזאת אתמול שלשם: אוי לנו מי יצילנו מיד האלהים האדירים האלה אלה הם האלהים המכים את מצרים בכל מכה במדבר: מקווה שזה מספיק, בהצלחה רבה, הלל
שאלה: כשרות עופות צפת: האם ידוע לכם על רמת הכשרות של עופות המשווקים ע"י טבע עדן מרקט ללא אנטיביוטיקה? השחיטה בצפת בהכשר הרב שמואל אליהו.
תשובה: אם כתוב עליו שהוא מהדרין אז הוא באמת מהדרין, אבל במידה ולא כתוב שהוא מהדרין יש להתקשר למועצה דתית רבנות צפת ולברר מדוע.
שאלה: שינה בסוכה: 1)האם חובה לישון בסוכה כל החג או רק בלילה הראשון? 2)לא ניסיתי לישון בסוכה אף פעם אבל אני לא יודע אם יהיה לי נוח לישון בסוכה,האם אני חייב לישון בסוכה כל החג או רק בלילה הראשון? 3)האם יש בתשובות לשאלה 1 ולשאלה 2 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבןד הרב לפני החג על מנת שאדע מה לעשות ושיהיה לכבוד הרב ערב טוב
תשובה: א. החובה היא להפוך את הסוכה לבית שלנו בחג הסוכות, ויסוד דין חובת שינה בסוכה הוא לאורך החג כולו. ב. הולכים לישון בסוכה, וזו זכות גדולה וקיום המצווה הממשית. והיה אם לא מצליחים לישון - זהו דין "מצטער פטור מן הסוכה", ואז אפשר לישון בבית.